**Dunaharaszti Város Önkormányzata**

**a közalkalmazottak jogállásáról szóló 1992. évi XXXIII. törvény 20/B. § alapján pályázatot hirdet a Dunaharaszti Szivárvány Óvoda óvodavezetői (magasabb vezető) munkakörének ellátására.**

A közalkalmazotti jogviszony időtartama: határozatlan idejű közalkalmazotti jogviszony

A foglalkoztatás jellege: teljes munkaidő

A vezetői megbízás határozott időre:

**2017. július 1-től 2022. június 30-ig, 5 évre szól**

A munkavégzés helye: Dunaharaszti Szivárvány Óvoda (2330 Dunaharaszti, Egry József u. 6.) és tagintézménye: Százszorszép Óvoda (2330 Dunaharaszti, Táncsics M. u. 33.)

A munkakörbe tartozó, illetve a vezetői megbízással járó lényeges feladatok:
Az intézmény szakmai vezetése, törvényes működésének biztosítása, szakszerű törvényes működtetése, pedagógiai munka szervezése, irányítása, ellenőrzése, a pedagógiai program megvalósításának biztosítása, munkáltatói, vezetői jogkörök gyakorlása, kapcsolattartás a fenntartó önkormányzattal, egyéb intézményekkel, az intézményi költségvetés betartása.

Illetmény és juttatások:

Az illetmény megállapítására és a juttatásokra a pedagógusok előmeneteli rendszeréről és a Kjt. köznevelési intézményekben történő végrehajtásáról szóló 326/2013. (VIII. 30.) Korm. rendelet rendelkezései az irányadók.

Pályázati feltételek:

* Felsőfokú óvodapedagógusi végzettség
* Pedagógus szakvizsga keretében szerzett intézményvezetői szakképzettség
* Legalább öt év pedagógus – munkakörben szerzett szakmai gyakorlat,
* A nevelési-oktatási intézményben pedagógus-munkakörben fennálló, határozatlan időre, teljes munkaidőre szóló alkalmazás vagy a megbízással egyidejűleg pedagógus-munkakörben történő, határozatlan időre teljes munkaidőre szóló alkalmazás
* A Kjt. 20§(2c) bekezdése szerinti büntetlen előélet
* Magyar állampolgárság, cselekvőképesség

A pályázat elbírálásánál előnyt jelent: legalább alapfokú, vagy ennél magasabb német nyelvvizsga

A pályázat részeként benyújtandó iratok, igazolások:

* végzettséget igazoló okiratmásolatok
* kilencven napnál nem régebbi hatósági bizonyítvány büntetlen előélet igazolásáról, valamint annak igazolásáról, hogy a közalkalmazott a végezhető tevékenység folytatását kizáró foglalkozástól eltiltás hatálya alatt nem áll és a közalkalmazottak jogállásáról szóló 1992. évi XXXIII. törvény 20. § (2c) bekezdésében meghatározott követelményeknek megfelel,
* szakmai önéletrajz
* vezetői program
* a pályázati feltételeknek való megfelelés igazolását szolgáló dokumentumok másolata
* nyilatkozat, hogy a pályázati anyagban foglalt személyes adatainak a pályázati eljárással összefüggésben szükséges kezeléséhez, továbbításához hozzájárul
* nyilatkozat, hogy a Kjt. 41. § (2) bekezdés szerinti összeférhetetlenség nem áll fenn
* nyilatkozat arról, hogy nem áll a Btk. 52. § (3) bekezdése szerinti foglalkozástól eltiltás hatálya alatt
* vagyonnyilatkozat-tételi kötelezettség

A munkakör betöltésének időpontja: A munkakör legkorábban 2017. július 1. napjától tölthető be.

**A pályázat benyújtásának határideje: 2017. március 17.**

A pályázati kiírással kapcsolatban további információt nyújt:
Dr. Szalay László polgármester, Pethő Zoltán jegyző

A pályázatok benyújtásának módja:

Postai úton vagy személyesen Dunaharaszti Város Önkormányzata (2330 Dunaharaszti, Fő út 152.) címére történő megküldéssel. A borítékon kérjük feltüntetni: óvodavezetői pályázat.

A pályázat elbírálásának módja, rendje:

Az Oktatási, Művelődési és Sport Bizottság javaslata alapján Dunaharaszti Város Önkormányzatának Képviselő-testülete dönt.

A pályázat elbírálásának várható határideje: **2017. március 27.**